દુનિયાભરમાં 21 જૂનના રોજ આંતરરાષ્ટ્રીય યોગ દિવસ મનાવવામાં આવે છે. ભારતના પ્રયાસોના કારણે 2015 માં યોગને આંતરરાષ્ટ્રીય ઓળખ મળી અને દુનિયાભરના દેશોએ 21 જૂનને યોગ દિવસના રૂપમાં મનાવવાનો નિર્ણય કર્યો. પ્રધાનમંત્રી નરેન્દ્ર મોદીએ આંતરરાષ્ટ્રીય યોગ દિવસના અવસર પર ઉતરાખંડના ફોરેસ્ટ રિસર્ચ ઈન્સ્ટીટ્યુટમાં યોગ કર્યા. દિલ્હીથી લઈને લદાખ સુધી લોકો યોગ કરતા જોવા મળી રહ્યા છે. યોગ દિવસ પર આઈટીબીપી(ભારત-તિબેટ સીમા પોલિસ) ના જવાનોએ હાડ થીજાવી દેતી ઠંડીમાં યોગ કર્યા.